Animation stuttmyndin A Love Story er mynd vikunnar á Vimeo en hún er hluti af lokaverkefni hönnuðarins Sólrúnar Óskar Jónsdóttur frá The National Film and Television School í Bretlandi . Myndin , sem er stýrt af Anushka Naanayakkara , hlaut meðal annars BAFTA verðlaunin 2017 sem besta breska hreyfimyndin . Myndin hefur auk þess unnið til margra verðlauna og viðurkenninga um allan heim . Sólrún Ósk bendir á að í myndinni er eingöngu notast við ull og önnur efni , en hún sá um hönnun alls umhverfis í kringum persónur en leikstjórinn hannaði fígururnar . Saman gerðu þær svo multiplane glerturninn sérstaklega fyrir myndina . Sólrún starfar núna hjá hinu kunna animation framleiðslufyrirtæki Aardman Studios í Bristol . Þar vinnur hún sem aðstoðar útlitshönnuður að stuttmynd fyrir Netflix sem heitir Robin Robin og kemur út 2020 . Í þeirri mynd , líkt og A Love Story , er notast við Stop Motion Animation . A Love Story , sem er um 7 mínútur að lengd , má sjá hér fyrir neðan . Klapptré er sjálfstæður miðill sem birtir fréttir , viðhorf , gagnrýni og tölulegar upplýsingar um íslenska kvikmynda - og sjónvarpsbransann . Ritstjóri og ábyrgðarmaður er Ásgrímur Sverrisson .